UNIUNEA NAŢIONALĂ A BAROURILOR DIN ROMÂNIA

***CONSILIUL UNIUNII***

**HOTĂRÂREA NR. 237/11-12 martie 2022**

**privind aprobarea Metodologiei de recunoaștere a**

**activităților de pregătire profesională continuă**

*Consiliul Uniunii Naționale a Barourilor din România (U.N.B.R.), întrunit în ședința din 11-12 martie 2022,*

*Având în vedere dispozițiile art. 66 lit. f) și h) din Legea nr. 51/1995 pentru organizarea şi exercitarea profesiei de avocat, precum și ale art. 317 din Statutul profesiei de avocat, adoptat prin Hotărârea Consiliului UNBR nr. 64 din 3 decembrie 2011, cu modificările și completările ulterioare,*

*Luând în considerare propunerea Comisiei Permanente a U.N.B.R., astfel cum a fost definitivată în ședințele din 25-26.08.2021, 09.12.2021, 05.02.2022 și 18.02.2022,*

*Ținând cont de propunerile făcute în cadrul ședinței Consiliului U.N.B.R.,*

**HOTĂRĂŞTE:**

**Art. 1. –** Se aprobă Metodologia de recunoaștere a activităților de pregătire profesională continuă, cuprinsă în anexa la prezenta hotărâre.

**Art. 2.** **–** Prezenta hotărâre se comunică INPPA, barourilor, membrilor Consiliului U.N.B.R. și se publică pe website-urile U.N.B.R. și I.N.P.P.A. .

**CONSILIUL U.N.B.R.**

**Anexa la Hotărârea Consiliului U.N.B.R. nr. 237/11-12 martie 2022**

**Consiliul Uniunii Naționale a Barourilor din România**

|  |
| --- |
|  |
| **Metodologie de recunoaștere a activităților de pregătire profesională continuă** |
|  |

|  |
| --- |
| 2022 |

[I. Dispoziții generale 4](#_Toc98155537)

[Art. 1. Scop. Principii. 4](#_Toc98155538)

[II. Forme colective de pregătire profesională 4](#_Toc98155539)

[Art. 2. Conferințe. Organizatori. 4](#_Toc98155540)

[Art. 3. Parteneriat. Cooperare. 5](#_Toc98155541)

[Art. 4. Conferințele inițiate de barouri sau I.N.P.P.A. Criterii de evaluare. 5](#_Toc98155542)

[Art. 5. Conferințele organizate de alte entități. Criteriu suplimentar. Aprobare în principiu. 5](#_Toc98155543)

[Art. 6. Sesiunile Profesionale. Acreditare prealabilă. 6](#_Toc98155544)

[III. Forme individuale de pregătire profesională. 6](#_Toc98155545)

[Art. 7. Creații Intelectuale 6](#_Toc98155546)

[Art. 8. Programe de Studii 6](#_Toc98155547)

[IV. Acordarea Punctelor Profesionale 7](#_Toc98155548)

[A. Pentru formele colective de pregătire profesională: 7](#_Toc98155549)

[Art. 9. Conferințe naționale 7](#_Toc98155550)

[Art. 10. Conferințe internaționale 7](#_Toc98155551)

[Art. 11. Lector (speaker) 7](#_Toc98155552)

[Art. 12. Sesiunile Profesionale 7](#_Toc98155553)

[Art. 13. Emitentul Punctelor Profesionale 7](#_Toc98155554)

[Art. 14. Atestarea participării. 8](#_Toc98155555)

[B. Pentru formele individuale de pregătire profesională: 9](#_Toc98155556)

[Art. 15. Creații Intelectuale publicate în România sau în spațiul virtual 9](#_Toc98155557)

[Art. 16. Creații Intelectuale publicate în străinătate 9](#_Toc98155558)

[Art. 17. Procedura în cazul Creațiilor Intelectuale 9](#_Toc98155559)

[Art. 18. Programele de Studii 10](#_Toc98155560)

[Art. 19. Procedura în cazul Programelor de Studii 10](#_Toc98155561)

[V. Atestarea și comunicarea acordării Punctelor Profesionale 10](#_Toc98155562)

[Art. 20. Atestarea 10](#_Toc98155563)

[Art. 21. Evidența pregătirii profesionale 10](#_Toc98155564)

[VI. Dispoziții finale 11](#_Toc98155565)

[Art. 22. Intrare în vigoare 11](#_Toc98155566)

[Anexa nr. 1 - MODEL DE CONVENȚIE DE PARTENERIAT 12](#_Toc98155567)

[Anexa nr. 2 - MODEL DE CERERE DE ACORDARE A PUNCTELOR DE PREGĂTIRE PROFESIONALĂ CONTINUĂ PENTRU CONFERINȚELE ORGANIZATE DE ENTITĂȚILE PREVĂZUTE LA ART. 2 ALIN. (2) LIT. C) 15](#_Toc98155568)

[Anexa nr. 3 - MODEL DE CERERE DE ACREDITARE A SESIUNILOR PROFESIONALE 16](#_Toc98155569)

[Anexa nr. 4 - MODEL DE CERERE DE ACORDARE DE PUNCTE PROFESIONALE PENTRU CREAȚII INTELECTUALE 17](#_Toc98155570)

[Anexa nr. 5 - MODEL DE CERERE DE ACORDARE DE PUNCTE PROFESIONALE PENTRU PARTICIPAREA LA PROGRAME DE STUDII 18](#_Toc98155571)

[Anexa nr. 6 - MODEL DE CERTIFICAT DE ATESTARE A ACORDĂRII PUNCTELOR DE PREGĂTIRE PROFESIONALĂ CONTINUĂ 19](#_Toc98155572)

# Dispoziții generale

### Scop. Principii.

#### Premisa prezentei Metodologii o reprezintă obligația de realizare a pregătirii profesionale continue a avocaților, prevăzută la art. 314 – 316 din Statutul profesiei de avocat, iar scopul acesteia îl reprezintă crearea cadrului normativ de recunoaștere a activităților de pregătire profesională continuă prevăzute la art. 317 din același Statut, pentru a se facilita astfel menținerea de către avocații definitivi a unui înalt nivel de pregătire profesională, concretizat în deținerea de cunoștințe actualizate în domeniile relevante ale dreptului.

#### Concepția prezentei Metodologii se fundamentează pe următoarele coordonate cu valoare de principii:

#### Recunoașterea orelor de pregătire profesională continuă se materializează în acordarea de puncte de pregătire profesională continuă, denumite, în continuare, „Punctele Profesionale”.

#### Punctele Profesionale se acordă avocaților pentru:

#### participarea avocaților la:

#### formele colective de pregătire profesională continuă, considerate a fi relevante pentru atingerea scopului urmărit, indiferent de titulatura acestora (conferințe, simpozioane, congrese, sesiuni științifice, ateliere, cursuri, seminare etc., organizate inclusiv în mediul virtual), denumite, în continuare, în mod generic, „**Conferințele**”, sau la

#### formele interne de pregătire profesională continuă organizate de formele de exercitare a profesiei, destinate avocaților care își desfășoară activitatea în cadrul acestora (denumite, în continuare „**Sesiuni Profesionale**”),

#### realizarea și publicarea de cărți, studii, monografii, capitole în lucrări/volume colective, cursuri, alte materiale didactice, eseuri, comentarii, sinteze, articole, toate pe probleme juridice, în țară sau în străinătate ori în mediul virtual, denumite, în continuare, în mod generic, „**Creațiile Intelectuale**”

#### înscrierea avocaților în programe de studii de masterat sau de doctorat, denumite în continuare, în mod generic, **„Programele de Studiu”** .

#### Punctele Profesionale se acordă, conform prevederilor prezentei Metodologii, de barouri sau de Institutul Național pentru Pregătirea și Perfecționarea Avocaților - structura centrală, denumit, în continuare, „**I.N.P.P.A.**”, în considerarea obligațiilor ce revin acestuia, în calitate de factor activ în domeniul coordonării și îndrumării activității de pregătire profesională continuă.

#### Procedura de acordare a Punctelor Profesionale este unitară la nivel național și se realizează în baza unei documentații specifice, cuprinsă în Anexele prezentei Metodologii.

#### Punctele Profesionale se acordă numai pentru participarea efectivă a avocaților la activitățile de formare continuă, pe durata desfășurării acestora.

#### Punctele Profesionale acumulate anual de avocații definitivi se centralizează şi se stochează în sistem electronic de barourile pe tabloul cărora aceștia figurează înscriși; baza de date astfel creată poate fi utilizată de barouri pentru verificarea îndeplinirii de către avocații definitivi a obligației de pregătire profesională continuă.

# Forme colective de pregătire profesională

### Conferințe. Organizatori.

#### Sunt eligibile pentru acordarea de Puncte Profesionale către participanți Conferințele care întrunesc criteriile prevăzute de prezenta Metodologie.

#### Conferințele pot fi inițiate și organizate de:

#### barouri

#### I.N.P.P.A.

#### alte entități - instituții de învățământ sau instituții de realizare a pregătirii profesionale în domenii conexe activităților specifice profesiei de avocat, edituri juridice, entități media cu profil juridic, uniuni sau asociații profesionale, din țară sau din străinătate.

### Parteneriat. Cooperare.

#### Barourile și entitățile prevăzute la art. 2 alin. (2) lit. c) pot organiza Conferințele în parteneriat cu I.N.P.P.A., dacă acestea se înscriu în planul tematic anual de pregătire continuă al acestuia, în baza unei convenții încheiate conform modelului cuprins la Anexa 1.

#### Barourile și I.N.P.P.A. pot organiza Conferințele în cooperare cu terți specializați (edituri juridice, entități media cu profil juridic, facultăți de drept acreditate, instituții de cercetare juridică), precum și cu prestatori de servicii logistice pentru organizarea de conferințe și/sau pentru transportul, cazarea și alimentația participanților.

#### În organizarea Conferințelor inițiate de I.N.P.P.A. pot fi atrase barourile și/sau entitățile prevăzute la art. 2 alin. (2) lit. c).

### Conferințele inițiate de barouri sau I.N.P.P.A. Criterii de evaluare.

#### În vederea acordării de Puncte Profesionale participanților la acestea, Conferințele inițiate de barouri sau I.N.P.P.A. sunt evaluate în raport de următoarele criterii cumulative:

#### tematica

#### calitatea lectorilor (speakerilor).

#### Tema Conferințelor trebuie să îndeplinească următoarele cerințe cumulative:

#### să privească o problematică juridică

#### dacă nu vizează aspecte de istorie a dreptului sau a avocaturii, să privească aspecte de actualitate, instituții juridice controversate sau aspecte legate de evoluția unor instituții juridice sau a profesiei de a avocat.

#### În cazul Conferințelor organizate în sistemul atelierelor (work-shop-uri) și a căror temă poate fi una generală, prevederile alin. (2) se aplică tematicii de lucru a atelierelor.

#### Lectorii (speakerii) care susțin prelegeri la Conferințe trebuie să fie personalități recunoscute în domeniul de referință, din mediul profesional avocațial, din învățământul superior juridic sau din alte profesii juridice, din țară sau din străinătate.

#### Persoanele înscrise în lista formatorilor I.N.P.P.A. sunt considerate a întruni cerințele prevăzute la alin. (4).

### Conferințele organizate de alte entități. Criteriu suplimentar. Aprobare în principiu.

#### În vederea acordării de Puncte Profesionale participanților la Conferințele organizate de entitățile prevăzute la art. 2 alin. (2) lit. c), Conferințele sunt evaluate în raport de criteriile prevăzute la art. 4, la care se adaugă cerința ca acestea să prezinte interes pentru profesia de avocat.

#### Anterior desfășurării Conferinței care întrunește criteriile prevăzute la alin. (1), acordarea de Puncte Profesionale avocaților participanți se aprobă în principiu de I.N.P.P.A., fără precizarea numărului Punctelor Profesionale, în baza cererii formulate de organizatorul Conferinței în conformitate cu modelul cuprins la Anexa 2.

#### Cererea se transmite cu cel puțin 30 de zile înainte de data desfășurării Conferinței. La cerere se atașează proiectul anunțului public privind organizarea Conferinței.

#### Pentru Conferințele organizate în străinătate aprobarea în principiu se acordă în baza informațiilor relevante furnizate, cu respectarea termenului prevăzut la alin. (3), de avocatul interesat, prin declarație pe proprie răspundere.

### Sesiunile Profesionale. Acreditare prealabilă.

#### Sesiunile profesionale pot fi organizate de o formă de exercitare a profesiei, singură sau în cooperare cu o altă formă de exercitare a profesiei, cu care are încheiată o convenție de conlucrare valabilă și înregistrată la barou, numai pentru avocații care își desfășoară activitatea profesională obișnuită în cadrul acesteia/acestora.

#### Sesiunile Profesionale sunt eligibile pentru acordarea de Puncte Profesionale pentru participanți dacă sunt acreditate în prealabil de baroul în cadrul căruia funcționează forma de exercitare a profesiei.

#### Acreditarea se solicită baroului, în scris, de către forma de exercitare a profesiei, cu cel puțin 30 de zile înainte de data prevăzută pentru desfășurarea Sesiunii Profesionale, conform modelului cuprins la Anexa 3. În cererea de acreditare se comunică informații privind:

#### tema Sesiunii |Profesionale

#### numele și calitatea lectorilor

#### Acreditarea se acordă prin decizie a decanului baroului, comunicată entității organizatoare în termen de 15 zile de la data primirii solicitării.

#### În baza convenției încheiate între I.N.P.P.A. și barou, structura teritorială a I.N.P.P.A. la care este afiliat baroul poate asigura acreditarea prevăzută la alin. (2) – (4).

# Forme individuale de pregătire profesională.

### Creații Intelectuale

#### Sunt eligibili pentru acordarea de Puncte Profesionale, în condițiile prevăzute de prezenta Metodologie, avocații autori ai unor Creații Intelectuale publicate.

#### Este considerat autor avocatul care a realizat nemijlocit Creația Intelectuală, singur sau în colaborare cu alte persoane (denumit în continuare ”**Autor**”).

#### În înțelesul prezentei Metodologii, este considerat Autor și:

#### coordonatorul unui volum colectiv, pentru lucrarea coordonată

#### lectorul (speakerul) la o Conferință, pentru prelegerea publicată în volumul Conferinței.

#### Creațiile Intelectuale pot fi publicate în cărți sau monografii de (co)autor, volume colective, volume ale unor Conferințe sau în reviste ori jurnale de specialitate, la edituri din țară sau din străinătate sau în mediul virtual.

#### Reprezintă Creații Intelectuale, în sensul prezentei Metodologii, și suporturile de curs pentru formarea inițială a avocaților, publicate pe pagina de e-learning a I.N.P.P.A.

#### Pentru acordarea de Puncte Profesionale, Creațiile Intelectuale trebuie să privească o problematică juridică, un domeniu inter-disciplinar cu o pronunțată componentă juridică, aspecte de istorie a dreptului sau a avocaturii sau/și organizarea și exercitarea profesiei de avocat pe plan național sau internațional.

### Programe de Studii

#### Sunt eligibili pentru acordarea de Puncte Profesionale avocații definitivi care sunt înscriși în programe de studii de masterat sau de doctorat în domeniul Drept sau în domenii interdisciplinare cu componentă juridică.

#### Punctele Profesionale pentru înscrierea în Programele de Studii se acordă pentru un an calendaristic sau, respectiv, pentru doi ani calendaristici consecutivi, potrivit dispozițiilor Art. 18.

# Acordarea Punctelor Profesionale

## Pentru formele colective de pregătire profesională:

### Conferințe naționale

#### Numărul de Puncte Profesionale acordate pentru participarea la o Conferință cu caracter național, care întrunește criteriile prevăzute de prezenta Metodologie, este de cel puțin 5 puncte și de cel mult 15 puncte.

#### Numărul de Puncte Profesionale se determină potrivit următoarelor reguli:

#### pentru Conferințele a căror durată programată de desfășurare este de până la 4 ore în decursul unei singure zile – 5 puncte

#### pentru Conferințele a căror durată programată de desfășurare este mai mare de 4 ore și până la 8 ore în decursul unei singure zile – 8 puncte

#### pentru Conferințele a căror durată programată de desfășurare este mai mare de 8 ore și până la 12 ore în decursul a două zile consecutive – 12 puncte

#### pentru Conferințele a căror durată programată de desfășurare este mai mare decât durata prevăzută la lit. c) – 15 puncte.

#### În duratele prevăzute la alin. (2) nu se includ pauzele de masă și nici durata activităților de socializare, culturale sau de altă natură.

### Conferințe internaționale

#### Pentru Conferințele internaționale, care întrunesc criteriile prevăzute de prezenta Metodologie, se acordă un număr suplimentar de 5 puncte, care se adaugă la duratele prevăzute la art. 9 alin. (2).

#### Este considerată a avea caracter internațional Conferința la care:

#### cel puțin o treime a lectorilor (speakerilor) sunt specialiști din străinătate,

#### tematica Conferinței vizează aspecte de drept străin sau european, de drept comparat sau ale organizării profesiei de avocat în alte țări,

#### au acces, în calitate de participanți, și profesioniști din străinătate, și

#### limba Conferinței este o limbă de circulație internațională și/sau este asigurat serviciul de traducere în și din limba română.

#### Conferința desfășurată în străinătate este considerată a avea caracter internațional, dacă tematica acesteia este cea prevăzută la alin. (2) lit. b).

### Lector (speaker)

#### Avocatului care are calitatea de lector (speaker) la o Conferință care întrunește criteriile prevăzute de prezenta Metodologie i se acordă numărul de Puncte Profesionale prevăzut pentru Conferința la care a susținut prelegerea.

### Sesiunile Profesionale

#### Pentru Sesiunile Profesionale se acordă 3 puncte/Sesiune Profesională, indiferent de durata acesteia, cu condiția ca durata să nu fie mai mică de 4 ore.

#### Punctele Profesionale pentru Sesiunea Profesională acreditată potrivit dispozițiilor Art. 6 se acordă participanților în termen de 30 de zile de la data comunicării către barou a unui raport scris, întocmit de forma de exercitare a profesiei și validat de barou, care va cuprinde informații privind modul de desfășurare a Sesiunii Profesionale, precum și lista nominală de prezență, semnată de avocații participanți.

### Emitentul Punctelor Profesionale

#### Baroul acordă Punctele Profesionale pentru:

#### avocații și lectorii participanți la Conferințele inițiate și organizate de barou;

#### avocații participanți la Sesiunile Profesionale organizate de formele de exercitare a profesiei din cadrul baroului.

#### I.N.P.P.A. acordă Punctele Profesionale pentru:

#### avocații și lectorii participanți la Conferințele inițiate și organizate de I.N.P.P.A.;

#### avocații participanți la Conferințele organizate de entitățile prevăzute la Art. 2 alin. 2 lit. c);

#### avocații autori ai Creațiilor Intelectuale;

#### avocații înscriși în Programe de Studii.

#### În cazul prevăzut la alin. (2) lit. b), acordarea Punctelor Profesionale se face în baza unui raport scris, întocmit de Departamentul de formare continuă al I.N.P.P.A., în baza următoarelor informații sau, respectiv, dovezi:

#### În cazul Conferinței organizate în România, informațiile comunicate în scris de organizatorul Conferinței privind:

#### durata Conferinței,

#### tema prelegerilor susținute în cadrul acesteia, și

#### participarea efectivă la aceasta a persoanelor care au calitatea de avocat, potrivit prevederilor Art. 14;

#### În cazul Conferinței organizate în străinătate, dovezile relevante scrise comunicate de avocatul participant privind:

#### durata Conferinței,

#### tema prelegerilor susținute în cadrul acesteia, și

#### participarea sa la aceasta.

#### Emitentul Punctelor Profesionale eliberează avocaților certificatele prevăzute la Art. 20.

### Atestarea participării.

#### Punctele Profesionale se acordă numai avocaților care participă efectiv la lucrările unei Conferințe, pe întreaga durată a acesteia.

#### Evidența participării efective la Conferință este asigurată de organizatorul acesteia prin listele de prezență a avocaților participanți, semnate de aceștia atât la începerea, cât și la sfârșitul fiecărei prelegeri și/sau fiecărui atelier (workshop).

#### Listele de prezență vor menționa:

#### la prelegeri - ora de începere și, respectiv, ora de încheiere a prelegerii, precum și titlul prelegerii și numele lectorului (speakerului)

#### la ateliere (work-shopuri) - ora de începere și, respectiv, ora de încheiere, precum și tema atelierului (work-shopului).

#### Punctele Profesionale prevăzute la art. 9 alin. (2) și, dacă este cazul, art. 10, se acordă numai avocaților care, conform listelor de prezență, au participat la toate prelegerile și/sau atelierele Conferinței, pe întreaga durată a acesteia. Prin excepție:

#### la Conferințele organizate pe mai multe zile consecutive, Punctele Profesionale se acordă avocaților care au participat la toate prelegerile desfășurate pe parcursul unei singure zile, cu reducerea corespunzătoare a numărului de Puncte Profesionale stabilit pentru întreaga Conferință;

#### în cadrul atelierelor (work-shopurilor) organizate simultan, este suficientă atestarea prezenței la unul dintre ateliere (work-shopuri).

#### Autenticitatea și realitatea listelor de prezență sunt certificate prin semnătură de către personalul baroului sau, după caz, de reprezentantul organizatorului Conferinței.

#### La Conferințele la care este asigurată tehnic verificarea prezenței prin scanarea legitimațiilor de participare, prezența participanților se atestă cu raportul informatic generat de softul de prezență.

#### Organizatorul Conferinței poartă răspunderea exclusivă pentru realitatea listelor de prezență.

#### Avocatul care are calitatea de lector (speaker) la Conferință este exceptat de la obligația de participare prevăzută la alin. (1). În acest caz, este suficientă atestarea scrisă a organizatorului Conferinței că acesta a susținut efectiv prelegerea, cu menționarea temei acesteia și a intervalului susținerii.

## Pentru formele individuale de pregătire profesională:

### Creații Intelectuale publicate în România sau în spațiul virtual

#### Numărul de Puncte Profesionale acordate pentru publicarea unei Creații Intelectuale, care întrunește criteriile prevăzute de prezenta Metodologie, la o editură din România este de cel puțin 5 puncte și de cel mult 15 puncte, după cum urmează:

#### prelegerea publicată în volumul unei Conferințe la care Autorul a avut calitatea de lector (speaker) – 5 puncte

#### eseuri, comentarii – 8 puncte

#### sinteze, articole, capitole în lucrări/volume colective, alte materiale didactice decât cursurile – 10 puncte

#### cărți, studii, monografii, cursuri – 15 puncte

#### Pentru coordonarea de lucrări/volume colective publicate se acordă 10 puncte, care se cumulează, dacă este cazul, cu punctajul prevăzut la alin. (1) lit. c).

#### Pentru Creațiile Intelectuale publicate în spațiul virtual se acordă cel puțin 5 și cel mult 12 Puncte Profesionale, după cum urmează:

#### eseuri, comentarii – 5 puncte

#### pentru articole, alte materiale didactice decât cursurile – 8 puncte

#### pentru studii, sinteze, cursuri – 12 puncte.

### Creații Intelectuale publicate în străinătate

#### Pentru Creațiile Intelectuale publicate la edituri din străinătate se acordă un număr suplimentar de 5 puncte, care se adaugă la punctajele prevăzute la art. 15 alin. (1) – (3).

### Procedura în cazul Creațiilor Intelectuale

#### Punctele Profesionale sunt acordate de I.N.P.P.A. în baza cererii Autorului, întocmită conform modelului cuprins la Anexa 4.

#### La cererea prevăzută la alin. (1) se atașează:

#### copia cardului de avocat, vizat pe anul în curs;

#### pentru cărți, studii, monografii, cursuri și materiale didactice publicate la edituri - copia copertei 1;

#### pentru eseuri, comentarii, sinteze, articole publicate în reviste/jurnale - copia eseului/comentariului/sintezei/articolului, din care să reiasă titlul și numărul revistei/jurnalului;

#### pentru capitole în lucrări/volume colective – copia copertei 1 și copia capitolului;

#### pentru prelegerea publicată în volumul unei Conferințe – copia copertei 1 și copia prelegerii;

#### pentru Creația Intelectuală publicată în mediul virtual, dacă la data cererii aceasta nu mai poate fi accesată la link-ul indicat în cerere - copia integrală a Creației Intelectuale și o imagine (print-screen) a publicării acesteia în mediul virtual.

#### Punctele Profesionale pentru Creația Intelectuală se acordă Autorului în termen de 30 de zile de la data cererii.

### Programele de Studii

#### Pentru participarea la Programe de Studii se acordă Puncte Profesionale după cum urmează:

#### în cazul studiilor de masterat – 8 puncte în anul calendaristic în care avocatul a fost declarat admis la examenul de admitere la studiile de masterat;

#### în cazul studiilor de doctorat – 8 puncte în anul calendaristic în care avocatul a fost declarat admis la examenul de admitere la doctorat și 8 puncte în anul calendaristic imediat următor.

#### Pentru Programele de Studii urmate la instituții de învățământ superior din străinătate se acordă suplimentar 5 puncte, care se adaugă la punctajele prevăzute la alin. (1).

#### Punctele Profesionale acordate se anulează în cazul în care:

#### avocatul înscris la Programele de Studii este exmatriculat

#### avocatul nu promovează studiile de masterat sau, respectiv, lucrarea de doctorat este respinsă.

#### În cazurile prevăzute la alin. (3) avocatul are obligația de a recupera Punctele Profesionale, prin realizarea de Puncte Profesionale suplimentare în următorul an calendaristic.

### Procedura în cazul Programelor de Studii

#### Punctele Profesionale sunt acordate de I.N.P.P.A. în baza cererii avocatului, întocmită conform modelului cuprins la Anexa 5.

#### La cererea prevăzută la alin. (1) se atașează:

#### copia cardului de avocat, vizat pe anul în curs;

#### adeverință eliberată de instituția de învățământ superior atestând:

#### absolvirea programului de studii de master, sau

#### calitatea de student la programul de studii de doctorat și data admiterii la acesta.

#### În cazul studiilor de doctorat, cererea prevăzută la alin. (1) și adeverința prevăzută la alin. (2) lit. b)(ii) se depun în fiecare an în care se solicită acordarea de Puncte Profesionale.

#### Punctele Profesionale se acordă în termen de 30 de zile de la data la care avocatul înscris la Programele de Studii depune cererea prevăzută la alin. (1).

# Atestarea și comunicarea acordării Punctelor Profesionale

### Atestarea

#### Acordarea de Puncte Profesionale avocaților pentru formarea profesională continuă, care îndeplinesc cerințele prevăzute de prezenta Metodologie, se atestă de barou sau de I.N.P.P.A., după caz, prin emiterea de certificate conforme cu modelul cuprins la Anexa 5.

#### Certificatele de acordare a Punctelor Profesionale emise de I.N.P.P.A. se transmit barourilor pe al căror tablou figurează înscriși avocații beneficiari, care le vor lua în evidență și le vor remite acestora din urmă.

### Evidența pregătirii profesionale

#### La sfârșitul fiecărui an calendaristic, I.N.P.P.A. transmite barourilor, în format electronic, o situație centralizată a avocaților înscriși pe tabloul respectivelor barouri și cărora I.N.P.P.A. le-a acordat Puncte Profesionale pentru activități de pregătire profesională continuă.

#### Baza de date creată de barouri în baza evidențelor proprii și a celor primite de la I.N.P.P.A. va fi utilizată de acestea pentru controlul îndeplinirii de către avocații definitivi a obligației de pregătire profesională continuă și pentru aplicarea măsurilor prevăzute de Statutul profesiei de avocat în cazul nerespectării acesteia.

# Dispoziții finale

### Intrare în vigoare

#### Prezenta Metodologie se completează cu dispozițiile relevante ale Statutului profesiei de avocat.

#### Prezenta Metodologie intră în vigoare la data de 01.07.2022.

#### Prezenta Metodologie a fost aprobată în ședința Consiliului U.N.B.R. din data de 11-12.03.2022.

**PREŞEDINTE U.N.B.R.,**

**av. dr. Traian – Corneliu Briciu**

# Anexa nr. 1 - MODEL DE CONVENȚIE DE PARTENERIAT

**CONVENȚIE DE PARTNERIAT**

Încheiată astăzi, [\*], între:

[\*], cu sediul în [\*], cod de identificare fiscală nr. [\*], cont bancar [\*] deschis la Banca [\*], reprezentată de [\*], în calitate de organizator, numit în continuare „**Organizatorul**”**,**

și

**Institutul Național pentru Pregătirea și Perfecționarea Avocaților (I.N.P.P.A.)**, cu sediul în București, str. Vulturilor nr. 23, sectorul 3, cod de identificare fiscală nr. [\*], cont bancar [\*]deschis la Banca [\*], reprezentată de [\*], Director, în calitate de partener, numit în continuare „**Partenerul**”,

părțile de mai sus mai fiind denumite în continuare, în mod colectiv, „**Părțile**” sau, în mod individual, „**Partea**”,

**care au convenit astăzi, data de mai sus, după cum urmează:**

**Art. 1 - Conferința**

(1) Organizatorul va organiza, la data/în intervalul [\*], [a se menționa, după caz: *conferința, simpozionul, congresul, sesiunea științifică, atelierul, cursul, seminarul etc.*] cu tema [\*] (”**Conferința**”).

(2) Conferința va avea loc la [a se indica adresa locului desfășurării sau a se menționa, dacă este cazul: *în mediul virtual*].

(3) Conferința se adresează [\*]

(4) Numărul estimat de participanți este [\*]

**Art. 2 - Obligații**

(1) În vederea organizării Conferinței, Părțile convin asupra obligațiilor ce revin fiecăreia dintre ele, după cum urmează:

a) Organizatorul asigură:

i) [\*] - Termen: [\*]

ii) [\*] - Termen: [\*]

(iii) [\*] - Termen: [\*]

a) Partenerul asigură:

i) [\*] - Termen: [\*]

ii) [\*] - Termen: [\*]

(iii) [\*] - Termen: [\*].

(2) Cu privire la obligațiile de mai sus, Părțile convin asupra următoarelor condiții speciale:

a) Cu privire la obligațiile asumate de Organizator:

i) [\*]

ii) [\*]

(iii) [\*]

b) Cu privire la obligațiile asumate de Partener:

i) [\*]

ii) [\*]

(iii) [\*]

(3) Detaliile tehnice privind îndeplinirea obligațiilor asumate de Părți sunt cuprinse la Anexa 1 a prezentei Convenții.

**Art. 3 – Resurse. Evidență primară.**

(1) Resursele financiare/logistice în vederea îndeplinirii obligațiilor asumate mai sus se avansează, din mijloace proprii, de către Partea care și le asumă.

(2) În vederea desocotirii, Părțile vor păstra dovezile relevante ale efectuării cheltuielilor suportate de fiecare dintre ele (facturi, chitanțe, bonuri etc.).

**Art. 4 – Anunțarea parteneriatului**

(1) În toate anunțurile publice de promovare a Conferinței, Organizatorul va face cunoscut faptul că aceasta este organizată în parteneriat cu Partenerul.

(2) În scopul prevăzut la alin. (1), Partenerul va pune la dispoziția Organizatorului reprezentarea grafică a siglei sale.

**Art. 5 – Taxa de participare. Alte venituri.**

(1) Taxa de participare la Conferință este de [\*] lei/participant.

(2) Taxa de participare se încasează de [\*], prin intermediul [\*].

(3) În afară de taxa de participare, se vor realiza venituri din următoarele surse:

[\*]

 **Art. 6 – Desocotirea. Distribuire.**

(1) În termen de cel mult 5 zile de la finalizarea Conferinței, Părțile vor face desocotirea, în baza dovezilor relevante privind:

a) cheltuielile efectuate în baza obligațiilor asumate de ele

b) veniturile realizate

(2) Suma rămasă în urma acoperirii cheltuielilor efectuate de Părți se distribuie după cum urmează:

a) Organizator – [\*] %

b) Partener – [\*] %

(3) Sumele distribuite se virează Părții/Părților îndreptățite în termen de 5 zile de la data desocotirii.

**Art. 7 – Litigii**

(1) Orice neînțelegeri privind interpretarea sau executarea prezentei Convenții se vor soluționa prioritar pe cale amiabilă, în termen de 15 zile de la ivirea acestora.

(2) În cazul eșecului procedurii amiabile, litigiul se deferă spre soluționare instanței competente de la locul organizării Conferinței, ca loc al încheierii Convenției.

**Art. 8 – Dispoziții finale**

(1) Prezenta Convenție intră în vigoare la data semnării sale de către ambele Părți.

(2) Prezenta convenție poate fi completată, modificată sau detaliată prin acte adiționale la aceasta, semnate de ambele Părți.

Încheiată astăzi, data de mai sus, [a se menționa, după caz : *în două exemplare originale, câte unul pentru fiecare Parte*/*prin email, în formă scanată*].

Organizator, Partener

prin [\*] prin [\*]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(urmează Anexa 1 la Convenție - DETALII TEHNICE)

# Anexa nr. 2 - MODEL DE CERERE DE ACORDARE A PUNCTELOR DE PREGĂTIRE PROFESIONALĂ CONTINUĂ PENTRU CONFERINȚELE ORGANIZATE DE ENTITĂȚILE PREVĂZUTE LA ART. 2 ALIN. (2) LIT. C)

[*ANTET ORGANIZATOR*]

**Către,**

**Institutul Național pentru Pregătirea și Perfecționarea Avocaților – I.N.P.P.A.**

Vă rugăm să binevoiți a aproba, în principiu, acordarea de puncte de pregătire profesională continuă avocaților participanți la [conferința, simpozionul, congresul, sesiunea științifică, atelierul, cursul, seminarul etc., organizate inclusiv în mediul virtual] cu tema [\*], care va avea loc în [a se preciza locul desfășurări sau, după caz,  *mediul virtual*] la [data/intervalul].

[Dacă este cazul:] [A se menționa, după caz: *Conferința/Simpozionul/Congresul/Sesiunea științifică/Atelierul/Cursul/Seminarul* etc.] este organizat(ă) pe [\*] ateliere (workshopuri), după cum urmează:

[\*]

[\*]

Precizăm că la [a se menționa, după caz: *conferința, simpozionul, congresul, sesiunea științifică, atelierul, cursul, seminarul* etc.] de mai sus vor participa, în calitate de lectori (speakeri) invitați următoarele persoane, care vor susține următoarele referate/prezentări:

[\*]

[\*]

[A se menționa, după caz: *Conferința/Simpozionul/Congresul/Sesiunea științifică/Atelierul/Cursul/Seminarul* etc.] se adresează [\*], așa cum rezultă și din proiectul anunțului public pe care îl atașăm.

Cunoaștem faptul că punctele de pregătire profesională se acordă participanților ulterior desfășurării evenimentului de mai sus, în baza informațiilor relevante furnizate de noi privind desfășurarea acestuia și participanții.

[Denumire organizator]

prin [\*]

Data [\*]

# Anexa nr. 3 - MODEL DE CERERE DE ACREDITARE A SESIUNILOR PROFESIONALE

[*ANTET FORMĂ DE ORGANIZARE A PROFESIEI*]

**Către,**

**BAROUL [\*]**

Vă rugăm să binevoiți a acredita sesiunea de pregătire profesională, organizată de forma noastră de exercitare a profesiei [a se adăuga, dacă este cazul: *în colaborare cu [denumirea formei de exercitare a profesiei] cu care avem încheiată convenția de conlucrare profesională din data de [\*], înregistrată la Baroul [\*]*], cu tema [\*], care va avea loc la [\*] la data de [\*], având o durată de [\*] ore.

Precizăm că la sesiunea de pregătire profesională de mai sus vor participa, în calitate de lectori (speakeri) următoarele persoane, care vor susține următoarele referate/prezentări:

[\*]

[\*]

La sesiunea de pregătire profesională de mai sus vor participa următorii avocați definitivi, care își desfășoară activitatea în cadrul formei [sau, dacă este cazul: *formelor*] noastre de exercitare a profesiei:

[\*]

[\*]

Cunoaștem faptul că, în cazul acreditării, punctele de pregătire profesională se acordă participanților ulterior sesiunii de pregătire profesională, în baza raportului nostru privind desfășurarea acesteia, validat de barou.

[*Denumire formă de exercitare a profesiei*]

prin [\*]

Data [\*]

# Anexa nr. 4 - MODEL DE CERERE DE ACORDARE DE PUNCTE PROFESIONALE PENTRU CREAȚII INTELECTUALE

**Către,**

**Institutul Național pentru Pregătirea și Perfecționarea Avocaților – I.N.P.P.A.**

Subsemnatul(a) [\*], domiciliat(ă) în [\*], în calitate de avocat definitiv înscris în tabloul avocaților Baroului [\*], vă rog să binevoiți a-mi acorda numărul de puncte profesionale prevăzute de Metodologia de recunoaștere a activităților de pregătire profesională continuă, pentru:

- Lucrarea [*cartea, studiul, monografia, sinteza, articolul, capitolul în volumul colectiv, eseul, comentariul, cursul, alt material didactic, prelegerea publicată în volumul conferinței*] elaborat de mine în calitate de [a se menționa, după caz: *autor/coautor alături de [\*]/coordonator*]*,* cu titlul [\*], apărută in anul [\*] la [*Editura [\*] din [\*], cu nr. ISBN[\*] / Revista [\*], nr. [\*] / în mediul virtual la link-ul [\*]*].

În dovedirea celor arătate în prezenta cerere, atașez acesteia înscrisurile prevăzute de Metodologia de recunoaștere a activităților de pregătire profesională continuă.

Declar, pe propria răspundere, că lucrarea de mai sus îmi aparține în calitate de [a se menționa, după caz: *autor/coautor/coordonator*] și are caracter original.

[*nume, prenume*]

[*semnătură*]

Data [\*]

# Anexa nr. 5 - MODEL DE CERERE DE ACORDARE DE PUNCTE PROFESIONALE PENTRU PARTICIPAREA LA PROGRAME DE STUDII

**Către,**

**Institutul Național pentru Pregătirea și Perfecționarea Avocaților – I.N.P.P.A.**

Subsemnatul(a) [\*], domiciliat(ă) în [\*], în calitate de avocat definitiv înscris în tabloul avocaților Baroului [\*], vă rog să binevoiți a-mi acorda numărul de puncte profesionale prevăzute de Metodologia de recunoaștere a activităților de pregătire profesională continuă, pentru:

[a se menționa, după caz:

* + *înscrierea la programul de studii de master* [a se menționa titlul programului de master] *al Facultății de* [\*] *a Universității* [\*] *la data de* [\*]

sau

* + *înscrierea la programul de studii de doctorat în domeniul* [\*] *la Facultatea de* [\*] *a Universității* [\*], *anul* [a se preciza, după caz: *I* sau *II*] ].

În dovedirea celor arătate în prezenta cerere, atașez acesteia înscrisurile prevăzute de Metodologia de recunoaștere a activităților de pregătire profesională continuă.

Cunosc prevederile Art. 18 alin. (4) al Metodologiei de recunoaștere a activităților de pregătire profesională continuă privind nepromovarea studiilor de masterat sau de doctorat.

[*nume, prenume*]

[*semnătură*]

Data [\*]

# Anexa nr. 6 - MODEL DE CERTIFICAT DE ATESTARE A ACORDĂRII PUNCTELOR DE PREGĂTIRE PROFESIONALĂ CONTINUĂ

**BAROUL [\*]**

**CERTIFICAT**

**de acordare a punctelor de pregătire profesională continuă**

Prin prezentul se atestă că dlui./dnei. avocat

.................................................................................................

[*nume, prenume, baroul*]

i-a fost acordat un număr de [\*] puncte de pregătire profesională continuă pentru:

[a se menționa, după caz :

* + *participarea la* [a se menționa, după caz : conferința, simpozionul, congresul, sesiunea științifică, atelierul, cursul, seminarul etc.,] *cu tema* [\*], *desfășurată la* [a se menționa, după caz :adresa locului desfășurării sau precizarea că desfășurarea a avut loc în mediul virtual]*, la data de* [\*].

sau

* + *sesiunea profesională cu tema* [\*], *desfășurată la data de* [\*] în cadrul [*forma de exercitare a profesiei*] din [*adresa*] ]

\_\_\_\_\_\_\_\_\_\_\_\_\_\_\_\_\_\_\_\_\_\_\_

Decan

Data [\*]

**INSTITUTUL NAȚIONAL PENTRU PREGĂTIREA ȘI PERFECȚIONAREA AVOCAȚILOR - I.N.P.P.A.**

**CERTIFICAT**

**de acordare a punctelor de pregătire profesională continuă**

Prin prezentul se atestă că dlui./dnei. avocat

.................................................................................................

[*nume, prenume, baroul*]

i-a fost acordat un număr de [\*] puncte de pregătire profesională continuă pentru :

[a se menționa, după caz :

* + *participarea la* [a se menționa, după caz : conferința, simpozionul, congresul, sesiunea științifică, atelierul, cursul, seminarul etc.,] *cu tema* [\*], *desfășurată la* [a se menționa, după caz :adresa locului desfășurării sau precizarea că desfășurarea a avut loc în mediul virtual]*, la data de* [\*].
	+ *lucrarea* [a se menționa, după caz: *cartea, studiul, monografia, cursul, alt material didactic, eseul, comentariul, sinteza, articolul*] *publicată, în calitate de* [a se menționa, după caz : *autor*/*coautor*/*coordonator*], cu titlul [\*], *apărută in anul* [\*] [a se menționa, după caz: *la editura* *[\*] din [\*], cu nr. ISBN [\*]* / *în mediul virtual la link-ul [\*]*].
	+ *absolvirea programului de studii de master* [a se menționa titlul programului de master] *al Facultății de* [\*] *a Universității* [\*] la data de [\*].
	+ *înscrierea la programul de studii de doctorat în domeniul* [\*] *la Facultatea de* [\*] *a Universității* [\*], *anul* [a se preciza, după caz: *I* sau *II*] ].

\_\_\_\_\_\_\_\_\_\_\_\_\_\_\_\_\_\_\_\_\_\_\_

Directorul I.N.P.P.A.

Data [\*]